《永清境上遇张孝廉夜酌》
明代·卢龙云

谪宦何知复买邻，一时倾盖偶相亲。南州愧我非高士，东道逢君识主人。

径拥蓬蒿怜仲蔚，辖投宾从美陈遵。追欢正合持螯醉，况喜当筵月色新。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。